Title: Feber
Description: Hovedpersonen i Vibeke Tandbergs nye roman ligger på badegulvet. Hun kan ikke bevege seg, og hun husker ikke hvordan hun havnet der. Det kan være dag eller natt, hun kan ha sovet eller nettopp spist frokost, og hva er viktigst, å avlyse avtalen med møbelsnekkeren eller få fatt i en nabo som kan få henne på beina? Kommer hun til å bli funnet eller ender livet med hodet under doskålen? ±Feber? er en roman om den siste tiden i et menneskes liv, om kroppens skjørhet og tankens grenseløshet. Den tar oss med på en indre reise med mørke, humoristiske og såre refleksjoner, der kroppens forfall reflekteres i hovedpersonens indre, hvor fortid og nåtid blander seg, og hvor håp og anger og trass kjemper innbyrdes i det som ikke kan være annet enn djevelens verk. Vibeke Tandberg har sin helt egne måte å fortelle på - dels sterkt medrivende, dels ubehagelig, og med en karakteristisk mørk komikk - en form som hun både rendyrker og utvider med denne romanen.